O B E C Kružná 049 51 Kružná č. 139

# Všeobecne záväzné nariadenie

**č. 3/2020**

**ktorým sa mení a dopĺňa Všeobecne záväzné nariadenie**

**č. 1/2016 o nakladaní s komunálnymi odpadmi a s drobnými stavebnými odpadmi na území obce Kružná**

*Návrh VZN: - vyvesený na úradnej tabuli obce dňa : 23.11.2020*

*Lehota na predloženie pripomienok k návrhu VZN do(včítane): 15.12.2020*

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa ............................*

*Vyhodnotenie pripomienok k návrhu VZN doručené poslancom dňa ............................*

*VZN schválené Obecným zastupiteľstvom v Kružnej,, dňa:*

*VZN vyvesené na úradnej tabuli obce Kružnej, dňa :*

*VZN zvesené z úradnej tabule obce Kružnej, dňa :*

***VZN nadobúda účinnosť dňom 01.01.2021***

úradná pečiatka

s erbom obce

 Ondrej L i p t á k

 starosta obce

Obecné zastupiteľstvo  Kružná sa na základe ustanovenia § 4 ods.3 písm. g) a § 6 ods. 1 zákona č. 369/1990 Zb. o obecnom zriadení, v znení n.p., uznieslo na tomto všeobecnom záväznom nariadení (ďalej len „VZN“), v súlade s § 81 ods. 21 zákona č. 79/2015 Z. z. o odpadoch a o zmene a doplnení niektorých zákonov, v znení n.p. (ďalej len „zákon o odpadoch“).

# Všeobecne záväzné nariadenie

# č. 3/2020

**ktorým sa mení a dopĺňa Všeobecne záväzné nariadenie**

**č. 1/2016 o nakladaní s komunálnymi odpadmi a s drobnými stavebnými odpadmi na území obce Kružná**

**Čl. I**

Všeobecne záväzné nariadenie obce Kružná č. 1/2016 o nakladaní s komunálnymi odpadmi a s drobnými stavebnými odpadmi na území obce Kružná sa mení a dopĺňa takto:

1. V § 7 Nakladanie s biologicky rozložiteľným kuchynským odpadom a biologicky rozložiteľným kuchynským odpadom od prevádzkovateľa kuchyne sa dopĺňa takto:

 Obec si uplatňuje výnimku z povinnosti zaviesť a zabezpečovať vykonávanie triedeného zberu biologicky rozložiteľného kuchynského odpadu na území obce podľa osobitného predpisu[[1]](#footnote-1)), na základe ktorej obec preukazuje, že 100 % domácností kompostuje vlastný odpad. Obec preukazuje triedený zber biologicky rozložiteľného kuchynského odpadu a biologicky rozložiteľného kuchynského odpadu od prevádzkovateľa kuchyne čestným vyhlásením obyvateľov obce. Obyvatelia vyhlasujú, že BRKO kompostujú vo vlastnej réžií v domácej kompostárni. Čestné vyhlásenia sú podpísané obyvateľmi obce Kružná a sú k dispozícií na Obecnom úrade v Kružnej.

**Čl. II**

1. Ostatné ustanovenia VZN č. 1/2016 o nakladaní s komunálnymi odpadmi a s drobnými stavebnými odpadmi na území obce Kružná ostávajú nezmenené.
2. Toto všeobecne záväzné nariadenie bolo schválené Obecným zastupiteľstvom obce Kružná dňa 15. decembra 2020 uznesením č. 96.
3. Toto všeobecne záväzné nariadenie nadobúda účinnosť dňom 01.01.2021.

V Kružnej, dňa 23.11.2020

 Ondrej L i p t á k

 starosta obce

1. ) § 81 ods. 21 písm. b) zákona o odpadoch [↑](#footnote-ref-1)